พระราชบัญญัติรถยนตร์ (ฉบับที่ 12) พ.ศ. 2494

ตราพระบรมราชโองการ

ตราพระบรมราชโองการ
พระราชบัญญัติ
รถยนตร์
(ฉบับที่ 12)
พ.ศ.
2494
--------------

ในพระปรมาภิไธย

พระบาทสมเด็จพระปรมินทรมหาภูมิพลอดุลยเดช

ธานีนิวัต กรมหมื่นพิทยลาภพฤฒิยากร

ผู้สำเร็จราชการแทนพระองค์

ให้ไว้ ณ วันที่ 8 พฤษภาคม พ.ศ. 2494

เป็นปีที่ 6 ในรัชกาลปัจจุบัน

โดยที่เป็นการสมควรแก้ไขเพิ่มเติมกฎหมายว่าด้วยรถยนตร์พระมหา
มหากษัตริย์
โดยคำแนะนำและยินยอมของรัฐสภาจึงมีพระบรมราชโองการให้ตรา
พระราชบัญญัติขึ้นไว้ ดั่งต่อไปนี้

มาตรา 1 พระราชบัญญัตินี้เรียกว่า `พระราชบัญญัติรถยนตร์ (ฉบับที่
12) พ.ศ. 2494'

มาตรา 2 พระราชบัญญัตินี้ให้ใช้บังคับตั้งแต่วันถัดจากวันประกาศใน
ราชกิจจานุเบกษาเป็นต้นไป

มาตรา 3 ให้ยกเลิกความในมาตรา 11 แห่งพระราชบัญญัติรถยนตร์ (ฉบับที่
7) พุทธศักราช 2479และให้ใช้ความต่อไปนี้แทน

`มาตรา 11 ค่าธรรมเนียมต่าง ๆ ซึ่งรัฐมนตรีมีอำนาจออกกฎกระทรวงเรียก
ได้ตามพระราชบัญญัติรถยนตร์นั้น
ให้มีกำหนดไม่เกินอัตราต่อไปนี้

(1) ค่า
        (ก) รถยนตร์ส่วนบุคคล
สำหรับตลอดชีพ สองร้อยบาท สำหรับระยะเวลา
สิบสองเดือน ยี่สิบบาท
       (ข) รถยนตร์สาธารณ
สำหรับระยะเวลาสิบสองเดือน ยี่สิบบาท

(2) ค่าธรรมเนียมเพิ่มตามมาตรา 25 แห่งพระราชบัญญัติรถยนตร์ พุทธศักราช
 2473
งวดละยี่สิบบาท

(3) ค่าธรรมเนียมใบอนุญาตให้ใช้เครื่องหมายพิเศษปีละสี่ร้อยบาท

(4) ค่าธรรมเนียมใบอนุญาตรถยนตร์ ตามอนุสัญญาระหว่างประเทศว่าด้วย
การสัญจรด้วยรถยนตร์ ซึ่งประกาศในราชกิจจานุเบกษา ลงวันที่
28 ธันวาคม
พุทธศักราช 2473 คันละห้าสิบบาท

(5) ค่าธรรมเนียมใบอนุญาตขับรถยนตร์ ตาอนุสัญญาระหว่างประเทศว่าด้วย
การสัญจรด้วยรถยนตร์ ซึ่งประกาศในราชกิจจานุเบกษา ลงวันที่
28 ธันวาคม
พุทธศักราช 2473 ครั้งละสิบบาท

(6) ค่าธรรมเนียมแก้ทะเบียนหรือค้นทะเบียน ครั้งละหนึ่งบาท
     (7) ค่าธรรมเนียมคัดสำเนา
ฉบับละห้าบาท

(8) ค่าธรรมเนียมโอนทะเบียน ครั้งละห้าสิบบาท

(9) ค่าธรรมเนียมใบแทนใบอนุญาตที่สูญหายหรือชำรุด ฉบับละสิบบาท

(10) ค่าธรรมเนียมใบแทนเครื่องหมายแสดงการเสียภาษีที่สูญหายหรือชำรุด
แผ่นละห้าบาท'

มาตรา 4 ให้ยกเลิกความในมาตรา 23 แห่งพระราชบัญญัติรถยนตร์ พุทธ
ศักราช 2473 ซึ่งได้แก้ไขเพิ่มเติมโดยพระราชบัญญัติรถยนตร์
(ฉบับที่ 8)
พุทธศักราช 2481และให้ใช้ความต่อไปนี้แทน

`มาตรา 23 ภาษีรถยนตร์มีอัตราประจำปี ดั่งนี้

(1) รถยนตร์ส่วนบุคคล รถยนตร์สาธารณ และรถยนตร์สำหรับลากจูง ให้เก็บ
ตามน้ำหนักของรถยนตร์ โดยอัตราต่อไปนี้

ในการคำนวณน้ำหนักให้รวมน้ำหนักของรถและเครื่องอุปกรณ์ที่ติดอยู่
กับตัวรถตามปกติ แต่ไม่รวมน้ำหนักน้ำมันเชื้อเพลิง
น้ำมันเครื่อง น้ำ และ
เครื่องมือประจำรถ

(2) รถพ่วงนอกจากที่บัญญัติไว้ในอนุมาตรา 5 และ อนุมาตรา 6 คันละ
หนึ่งร้อยบาท

(3) รถแทรกเตอร์รับจ้างสำหรับใช้ในการเกษตร คันละห้าสิบบาท

(4) รถจักรยานยนตร์ คันละห้าสิบบาท

(5) รถพ่วงของรถจักรยานยนตร์ คันละสิบห้าบาทและ

(6) รถยนตร์ หรือรถพ่วง ซึ่งใช้ล้ออย่างอื่น นอกจากล้อยางกลวง ให้
เก็บภาษีเพิ่มขึ้น จากอัตราที่กำหนดไว้อีกกึ่งหนึ่ง'

มาตรา 5 ให้ยกเลิกความในมาตรา 26 แห่งพระราชบัญญัติรถยนตร์ พุทธ
ศักราช 2473 ซึ่งได้แก้ไขเพิ่มเติมโดยพระราชบัญญัติรถยนตร์
(ฉบับที่ 7)
พุทธศักราช 2479และให้ใช้ความต่อไปนี้แทน

`มาตรา 26 (1) รถยนตร์ดังต่อไปนี้ให้ได้รับการยกเว้นค่าธรรมเนียมและ
ภาษี

(ก) รถดับเพลิง

(ข) รถพยาบาล หรือรถบรรทุกศพ ซึ่งมิใช่รถสำหรับรับจ้าง

(ค) รถของกระทรวง ทบวง กรม หรือเทศบาล ซึ่งมิได้ใช้ในกิจการค้า

(ง) รถบดถนน

(จ) รถแทรกเตอร์สำหรับใช้ในการเกษตรที่มิได้รับจ้าง
         (2)
รถยนตร์ดังต่อไปนี้ให้ได้รับการยกเว้นจากการจดทะเบียนและ
ภาษี

(ก) รถสำหรับเฉพาะพระองค์พระบาทสมเด็จพระเจ้าอยู่หัว

(ข) รถของกรมตำรวจและของสำนักพระราชวัง ซึ่งพนักงานงานเจ้าหน้าที่
ได้ตรวจเห็นเป็นการปลอดภัยในการใช้ ทั้งมีเลขและเครื่องหมายตามกฎกระทรวง

(ค) รถซึ่งผู้ค้ามีไว้ขาย

(ง) รถซึ่งไม่ใช้การ แต่ถ้าได้เสียภาษีแล้ว แม้ไม่ใช้การ เจ้าของไม่
มีสิทธิจะได้ภาษีนั้นคืน'
ผู้รับสนองพระบรมราชโองการ

จอมพล ป. พิบูลสงคราม
        นายกรัฐมนตรี